Картвелистикехь ю тайп-тайпана гипотезаш гуьржийн абатал хьалхарчу абатах лаьцна. Тайп-тайпанчу теорешца, цуьнан бух бу Ӏарамийн, грекийн я коптийн йозан тӀаьхь. Немцойн Ӏилманчо Х. Юнкера, иранан меттан говзанчо, аратеттира мхедрули а, хуцури а, эрмалойн абатан санна Ӏарамийн-пехлевийн йозан бух тӀаьхь хиларан верси, кхин тӀе гайтира эрмалойн йозанах дозуш доцу хуцурин йоза аршакидийн пехлевих далар. Юнкерца, мхедрули йоза хуцурин курсиван кеп санна лара мегар ду.